CELEX: 31998R1287
Language: da
Date: 1998-06-22
Title: Kommissionens forordning (EF) nr. 1287/98 af 22. juni 1998 om ændring af forordning (EF) nr. 2190/96 for så vidt angår visse bestemmelser for ordningen for eksportrestitutioner for frugt og grøntsager

Avis juridique important

|

31998R1287

Kommissionens forordning (EF) nr. 1287/98 af 22. juni 1998 om ændring af forordning (EF) nr. 2190/96 for så vidt angår visse bestemmelser for ordningen for eksportrestitutioner for frugt og grøntsager  

EF-Tidende nr. L 178 af 23/06/1998 s. 0011 - 0012

KOMMISSIONENS FORORDNING (EF) Nr. 1287/98 af 22. juni 1998 om ændring af forordning (EF) nr. 2190/96 for så vidt angår visse bestemmelser for ordningen for eksportrestitutioner for frugt og grøntsager KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), ændret ved Kommissionens forordning (EF) nr. 2520/97 (2), særlig artikel 35, stk. 11, ogud fra følgende betragtninger:Ved Kommissionens forordning (EF) nr. 2190/96 (3), senest ændret ved forordning (EF) nr. 213/98 (4), er der fastsat gennemførelsesbestemmelser til Rådets forordning (EØF) nr. 1035/72 (5), senest ændret ved Kommissionens forordning (EF) nr. 1363/95 (6), for så vidt angår ordningen for eksportrestitutioner for frugt og grøntsager;disse gennemførelsesbestemmelser anvendes også i forbindelse med forordning (EF) nr. 2200/96, og der bør foretages visse ændringer i dem for at forbedre dem;forordning (EØF) nr. 1035/72 blev ophævet og erstattet med forordning (EF) nr. 2200/96, og henvisningerne til forordning (EØF) nr. 1035/72 bør derfor udskiftes med de tilsvarende henvisninger til forordning (EF) nr. 2200/96;for forenklingens skyld bør der for ordning A1 og A2 fastsættes en forudfastsat, ensartet sikkerhed;for at forbedre ordningens effektivitet bør fristen for medlemsstaternes fremsendelse af meddelelsen om ansøgningerne om A2-licenser forkortes;KN-koderne bør ajourføres efter KN-koderne i Kommissionens forordning (EF) nr. 2086/97 af 4. november 1997 om ændring af bilag I til Rådets forordning (EF) nr. 2658/87 om told- og statistiknomenklaturen og den fælles toldtarif (7), ændret ved forordning (EF) nr. 1148/98 (8);de i nærværende forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -UDSTEDT FØLGENDE FORORDNING:Artikel 1 I forordning (EF) nr. 2190/96 foretages følgende ændringer:1) I titlen erstattes henvisningerne til »Rådets forordning (EØF) nr. 1035/72« af henvisningerne til »Rådets forordning (EF) nr. 2200/96«.2) I artikel 1 foretages følgende ændringer:a) I stk. 1 erstattes henvisningerne til »artikel 26 i forordning (EØF) nr. 1035/72« af henvisningerne til »artikel 35 i forordning (EF) nr. 2200/96«.b) I stk. 3 erstattes henvisningerne til »artikel 33 i forordning (EØF) nr. 1035/72« af henvisningerne til »artikel 46 i forordning (EF) nr. 2200/96«.3) Artikel 2, stk. 1, andet afsnit, udgår.4) I artikel 3 foretages følgende ændringer:a) Stk. 1, tredje afsnit, udgår.b) I stk. 3 ændres ordene »den tredje arbejdsdag« til »den anden arbejdsdag«.5) I artikel 4 indsættes som stk. 2a:»2a. Ved indgivelse af licensansøgningerne stilles der en sikkerhed på 10 ECU/ton netto, dog højst et beløb svarende til restitutionssatsen. Ved anvendelsen af denne bestemmelse er den restitutionssats, der skal tages i betragtning for ordning A2, den vejledende restitutionssats«.6) Artikel 6, stk. 2, tredje afsnit, affattes således:»Ved kategori i henhold til artikel 13a, andet afsnit, i forordning (EØF) nr. 3719/88 forstås følgende produktklasser:- tomater henhørende under KN-kode 0702 00 00- afskallede mandler henhørende under KN-kode 0802 12- hasselnødder henhørende under KN-kode 0802 21 og 0802 22- valnødder med skal henhørende under KN-kode 0802 31- appelsiner henhørende under KN-kode 0805 10- klementiner henhørende under KN-kode 0805 20 10- monreales og satsumas henhørende under KN-kode 0805 20 30- mandariner og wilkings henhørende under KN-kode 0805 20 50- tangeriner henhørende under KN-kode 0805 20 70- andre lignende krydsninger af citrusfrugter henhørende under KN-kode 0805 20 90- citroner henhørende under KN-kode 0805 30 10- limefrugter henhørende under KN-kode 0805 30 90- spisedruer henhørende under KN-kode 0806 10 10- æbler henhørende under KN-kode 0808 10- ferskner og nektariner henhørende under KN-kode 0809 30.«Artikel 2 Denne forordning træder i kraft på dagen for offentliggørelsen i De Europæiske Fællesskabers Tidende.Den anvendes fra den 24. juni 1998.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 22. juni 1998.På Kommissionens vegneFranz FISCHLERMedlem af Kommissionen(1) EFT L 297 af 21. 11. 1996, s. 1.(2) EFT L 346 af 17. 12. 1997, s. 41.(3) EFT L 292 af 15. 11. 1996, s. 12.(4) EFT L 22 af 29. 1. 1998, s. 8.(5) EFT L 118 af 20. 5. 1972, s. 1.(6) EFT L 132 af 16. 6. 1995, s. 8.(7) EFT L 312 af 14. 11. 1997, s. 1.(8) EFT L 159 af 3. 6. 1998, s. 38.